Diari Oficial de la Generalitat Valenciana


Sumari del DOGV 8108, del 18-08-2017 (2017/6930)

RESOLUCIÓ de 24 de juliol de 2017, del conseller d'Educació, Investigació, Cultura i Esport, per la qual es convalida la Resolució de 29 d'abril de 2008, del director general d'Ordenació i Centres Docents, que autoritza la sol·licitud del Conservatori Municipal Professional Joaquín Rodrigo (68324999), de Sagunt, per a impartir l'especialitat de Trompa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8108

Data del DOGV
:   18-08-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6930


Data del document
:   24-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 24 de juliol de 2017, del conseller d'Educació, Investigació, Cultura i Esport, per la qual es convalida la Resolució de 29 d'abril de 2008, del director general d'Ordenació i Centres Docents, que autoritza la sol·licitud del Conservatori Municipal Professional Joaquín Rodrigo (32289729), de Sagunt, per a impartir l'especialitat de Trompa. [2017/6930]  
Vist l'expedient relatiu al Conservatori Municipal Professional Joaquín Rodrigo, de Sagunt, i de conformitat amb els següents  
  
Antecedents de fet  
Primer. Amb data 20 de febrer de 2008, l'Ajuntament de Sagunt sol·licita davant d'aquesta conselleria la modificació de l'autorització atorgada a l'esmentat conservatori municipal per a incloure l'especialitat de Trompa entre les especialitats autoritzades a partir del curs acadèmic 2007-2008.  
Segon. Consta en l'expedient d'autorització l'informe de la Inspecció d'Educació, de 8 d'abril de 2008, que conclou que «atés que es compleixen els requisits establits en la normativa vigent, considere positiva l'autorització i ampliació de les ensenyances de Trompa a les ja existents».  
Tercer. Basant-se en aquest informe de la Inspecció d'Educació, el dia 29 d'abril de 2008 es dicta Resolució del director general d'Ordenació i Centres Docents per la qual s'autoritza la sol·licitud del Conservatori Municipal Professional Joaquín Rodrigo, de Sagunt, per a impartir l'assignatura de Trompa.  
Als anteriors fets, els són aplicables els següents  
  
Fonaments de dret  
Primer. De conformitat amb l'article 10.1.e del Reial decret 321/1994, de 25 de febrer, sobre autorització a centres docents privats per a impartir ensenyaments artístics, són circumstàncies que donen lloc a la modificació de l'autorització, l'ampliació, reducció o substitució d'especialitats o opcions en el cas de centres que impartisquen música, dansa, art dramàtic i ensenyaments superiors d'arts plàstiques i disseny, mantenint el mateix grau o nivell per al qual va ser autoritzat el centre.  
  
D'acord amb l'article 11.2 del mencionat Reial decret 321/1994, la modificació de l'autorització ha de ser aprovada per la mateixa autoritat a qui correspon l'autorització per a l'obertura i el funcionament dels centres.  
Segon. La clàusula setena del conveni de 30 de maig de 2001, subscrit entre la Generalitat Valenciana (Conselleria de Cultura, Educació i Esport) i l'Ajuntament de Sagunt, per a la creació del Conservatori professional de música Joaquín Rodrigo, de titularitat municipal, en l'esmentada localitat, estableix que les modificacions que es produïsquen en els ensenyaments, instal·lacions i altres requisits mínims del conservatori seran aprovades per ordre del conseller de Cultura, Educació i Esport.  
Tercer. D'acord amb això que s'ha exposat, la modificació de l'autorització atorgada al Conservatori professional de música per a impartir l'especialitat de Trompa, es va efectuar per un òrgan incompetent des del punt de vista jeràrquic, per la qual cosa la Resolució del director general d'Ordenació i Centres Docents, de 29 d'abril de 2008, és anul·lable, de conformitat amb l'article 48 de la Llei 39/2015, d'1 d'octubre, del procediment administratiu comú de les administracions públiques.  
Quart. L'article 52 de la mencionada Llei 39/2015 estableix que l'Administració pot convalidar els seus actes anul·lables, esmenant els vicis que patisquen, i que si el vici consisteix en una incompetència no determinant de nul·litat la convalidació pot ser realitzada per l'òrgan competent quan siga superior jeràrquic del que va dictar l'acte viciat.  
Així mateix, de conformitat amb l'apartat 2 del dit article 52, l'acte de convalidació produirà efecte des de la seua data, excepte el que disposa l'article 39.3 per a la retroactivitat dels actes administratius. Aquest precepte estableix l'eficàcia retroactiva dels actes de forma excepcional quan es dicten en substitució d'actes anul·lats, així com quan produïsquen efectes favorables a l'interessat, sempre que els supòsits de fet necessaris existiren ja en la data a què es retrotraga l'eficàcia de l'acte i no lesione drets o interessos legítims d'altres persones.  
  
Cinqué. D'acord amb el que s'ha exposat, en el present cas l'acte de convalidació el pot efectuar el conseller d'Educació, Investigació, Cultura i Esport, per ser el superior jeràrquic de la direcció general que va atorgar l'autorització al Conservatori per a impartir l'especialitat de Trompa.  
Quant als efectes d'aquesta convalidació, atés que es reunien els requisits que establia la normativa vigent per a atorgar l'autorització en la data en què es va dictar, de conformitat amb l'informe de la Inspecció d'Educació de 8 d'abril de 2008, i que l'acte de convalidació produeix efectes favorables tant al Conservatori com als alumnes que han cursat els seus estudis de Trompa des de la Resolució del director general d'Ordenació i Centres Docents de 29 d'abril de 2008, és procedent atorgar efectes retroactius a aquest acte de convalidació des d'aquesta última resolució del mencionat director general.  
  
Vistos els preceptes esmentats i la resta de pertinent aplicació, resolc:  
  
Primer  
Convalidar la Resolució del director general d'Ordenació i Centres Docents, de data 29 d'abril de 2008, per la qual es va autoritzar la sol·licitud del Conservatori Municipal Professional Joaquín Rodrigo (11977910), de Sagunt, per a impartir l'assignatura de Trompa, amb efectes jurídics i acadèmics des de la data de la indicada resolució del director general que es convalida.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i la corresponent inscripció en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller amb competències en matèria educativa en el termini d'un mes a comptar de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
València, 24 de juliol de 2017. El conseller d'Educació, Investigació, Cultura i Esport: Vicent Marzà Ibáñez.